খোন্দকার মোস্তাফিজুর রহমান, গণপ্রজাতন্ত্রী বাংলাদেশ সরকারের অতিরিক্ত সচিব পদমর্যাদার কর্মকর্তা। তিনি ১৯৯১ সালে ৯ম বিসিএস (প্রশাসন) ক্যাডারে যোগদান করেন। যোগদানের পর থেকে তিনি বিভিন্ন পদে বিভিন্ন উপজেলা, জেলা ও মন্ত্রণালয়ে কাজ করেছেন । ১৯৯১ সনে চট্টগ্রাম বিভাগীয় কমিশনারে কার্যালয়ে সহকারী কমিশনার হিসেবে যোগদান করেন । 1991-92 সালে তিনি সহকারী কমিশনার হিসাবে সুনামগঞ্জ জেলা প্রশাসকের কার্যালয়ে দায়িত্ব পালন করেন। পরর্বতীতে তিনি সহকারী কমিশনার (ভূমি) হিসাবে পটুয়াখালী জেলার কলাপাড়া এবং গলাচিপা উপজেলায় কর্মরত ছিলেন। তিনি প্রথম শ্রেণির ম্যাজিস্ট্রেট এবং সিনিয়র সহকারী কমিশনার হিসাবে পটুয়াখালী, সিলেট এবং মৌলভীবাজার জেলায় দায়িত্ব পালন করেন। উপজেলা নির্বাহী অফিসার হিসাবে রাঙ্গামাটি ও পিরোজপুর জেলায় এবং অতিরিক্ত জেলা প্রশাসক (রাজস্ব) হিসাবে ররগুনা জেলায় কাজ করেন। এতদ্ব্যতীত তিনি অতিরিক্ত জেলা প্রশাসক (রাজস্ব/সার্বিক) এবং অতি: জেলা ম্যাজিস্ট্রেট হিসাবে ঝালকাঠি জেলায় কর্মরত ছিলেন। তিনি ঝালকাঠি জেলা পরিষদের প্রধান নির্বাহী কর্মকর্তা হিসাবেও দায়িত্ব পালন করেন। জেলা প্রশাসক হিসেবে তিনি সততা ও নিষ্ঠার সাথে ভোলা ও নোয়াখালী জেলায় কাজ করেছেন । তৎপরবর্তীতে তিনি উপসচিব হিসাবে স্বাস্থ্য ও পরিবার কল্যাণ মন্ত্রণালয়েও কাজ করেছেন। এছাড়া অতিরিক্ত বিভাগীয় কমিশনার হিসেবে খুলনা বিভাগে কর্মরত ছিলেন । ২০১৫ খ্রি: সনে তিনি যুগ্মসচিব হিসেবে পদোন্নতি পান এবং ২০১৭ খ্রি: সালে এনডিসি কোর্সটি সফলতার সাথে সম্পন্ন করেছেন। 15/01/2018 থেকে 30/০৫/১৯ খ্রি: তারিখ প‌র্যন্ত অতিরিক্ত সচিব হিসেবে শিল্প মন্ত্রণালয়ে কাজ করেছেন। তিনি ৩০/০৫/১৯ খ্রি: তারিখে বস্ত্র অধিদপ্তরের মহাপরিচালক হিসেবে যোগদান করেছেন।

ব্যক্তিগত জীবনে তিনি বিবাহিত এবং দুই সন্তানের জনক ।

১৯৯৩ থেকে ১৯৯৭ ইং সাল পর্যন্ত তিনি পটুয়াখালী কলাপাড়া ও গলাচিপা উপজেলায় সহকারী কমিশনার (ভূমি) হিসেবে কর্মরত ছিলেন। ২০০২ ইং থেকে ২০০৬ ইং সাল পর্যন্ত তিনি রাঙ্গামাটির বিলাইছড়ি ও পিরোজপুর হিয়ানগর উপজেলা নির্বাহী কর্মকর্তা হিসেবে কর্মরত ছিলেন। তিনি পটুয়াখালি ও বরগুনা জেলার অতিরিক্ত জেলা প্রশাসক হিসেবে এবং ঝালকাটি জেলায় অতিরিক্ত জেলা ম্যাজিস্টেট হিসেবে কাজ করেছেন। স্হানীয় সরকার বিভাগে তিনি উপসচিব হিসেবে ২০১১ ইং থেকে ২০১২ পযর্ন্ত সুনামের সাথে কাজ করেছেন ।